**Tantárgy neve: Építőanyagok MSc**

* Kód: PMTATLM0630
* Szemeszter: 2
* Kreditszám: 2
* Órák száma (ea/gy/lab): 2/0/0
* Számonkérés módja: vizsga
* Előfeltételek: PM-RATNE003
* Tantárgy felelős: Orbán József dr.
* Tantárgy koordinátor: Orbán József dr.

**Rövid leírás:**

Korszerű hő- és hangszigetelő anyagok: műanyag habok, hőszigetelő betonok és habarcsok. Vízszigetelő anyagok és szigetelési technológiák. Korszerű ragasztott faszerkezetek. PUR habos együttes hő- és vízszigetelés. Hőszigetelő- és könnyűbetonok technológiái. Nanotechnológia építészeti, környezetvédelmi és betontechnológiai alkalmazásai. Betonok legújabb jelölése, betonminősítési módszerek, minőségtanúsítás. Nagy teherbírású szuper szilárdságú betonok előállítása és alkalmazása. Korszerű vegyi adalékszerek és alkalmazási technológiájuk. Különleges betonok: látszóbetonok technológiája, fagyálló, vízzáró, hőálló, hőszigetelő, sugárvédő, kopásálló, műbetonok, átlátszó üvegbeton. Ipari padlók betonozási technológiái. Betonvédelem és rehabilitáció anyagai és technológiái.

**Általános követelmények:**

A foglalkozásokon minimum 70%-os részvétel, témazáró dolgozat eredményes megírása, beadandó feladatok teljesítése

**Cél:**

Napjaink korszerű építőanyagai és gyártástechnológiájuknak ismertetése, beépítési technológiák, a terméket gyártók- és forgalmazók közreműködésével.

A hallgatóknak ismereteket szereznek a beton- és vasbetontermékek gyártásáról, helyszíni betonozási technológiákról és a legkorszerűbb betonozási eljárásokról.

**Módszer:**

Multimédiás előadások, vendégelőadások, szakmai kiállítás látogatások

**Irodalom:**

Dr. Orbán József: Építőanyagok MSC. PTE PMMIK Munkafüzet-jegyzet. 2015.

Dr. Orbán József: Nanotechnológia építészeti alkalmazásai. Magyar Építéstechnika. 2012./1 és 2. Építési Spektrum. XII. 2013/3. Internet.

Dr. Balázs György: Különleges betonok és Betontechnológiák I, II és III. Akadémiai Kiadó, Budapest, 2007.

Dr. Orbán József: Különleges betonok és betontechnológiák I. és II. Magyar Építéstechnika. 2011/9 és 10. szám.

**Követelmények a szorgalmi időszakban:**

A tanulmány készítéséhez szükséges anyagok folyamatos begyűjtése és feldolgozása:

 - a tantermi előadásokon és termékismertető előadáson

 - építőanyag szakkiállításon Pollack Expo, CONSTRUMA

 - a gyártó cégek Internetes honlapjaikon

A szemeszter végén 1 db. tanulmány írása és szóbeli megvédése, korszerű építőanyagok témakörben. A tanulmány minimum elégséges szintű megvédése.

**Követelmények a vizsgaidőszakban:**

Egy darab tanulmány írása és szóbeli megvédése, korszerű építőanyagok illetve betontechnológiai témakörökben. A tanulmány min. elégséges szintű megvédése.

**Pótlások:**

Pótlás a vizsgaidőszakban, vizsgaidőpontban.

**Félévközi ellenőrzések (beszámolók, zárthelyi dolgozatok) számát, témakörét és időpontját, pótlásuk és javításuk lehetőségét:**

Évközi beszámoló (ZH) nincs. A szemeszter utolsó hetében 1 db. tanulmány beadása.

**Vizsga jellege (szóbeli, írásbeli, vagy mindkettő):**

Írásbeli vizsga.

**Érdemjegy kialakítása:**

Az írásbeli vizsga érdemjegye alapján.

**Program (előadás):**

1. hét Az MSZ 4798 betonszabvány alapján történő betonminősítés

2. hét Különleges betonok

3. hét Különleges betontechnológiák

4. hét Pollack Expo kiállítás betontermék és technológia előadásai

5. hét Nanotechnológia építészeti alkalmazásai

6. hét Nanotechnológia környezetvédelmi és betontechnológiai alkalmazásai

7. hét Baumix habbeton magasépítési alkalmazása

8. hét SW Umveltechnik födémelemek gyártása és beépítése

9. hét A BETON térkő és mélyépítési betonelemeknek a gyártása

10. hét Oktatási tavaszi szünet

11. hét AVERS beton-szálerősítés és technológia

12. hét ORNOMENTIKA látszóbeton technológia

13. hét Épület rehabilitáció (falszárítás) anyagai és technológiái

14. hét Ragasztott faszerkezetek, gyártás és szerelés, referenciák

15. hét Írásbeli beszámoló, tanulmányok beadása